**„A vadegészségügyi szakállatorvos** **szakirányú továbbképzési szak**

**képzési és kimeneti követelményei**

1. **A szakirányú továbbképzési szak megnevezése:**

Vadegészségügyi szakállatorvos szakirányú továbbképzési

1. **A szakképzettség oklevélben szereplő megnevezése:**

Vadegészségügyi szakállatorvos

1. **A szakirányú továbbképzés képzési területe:**

Állatorvos tudomány

1. **A szakirányú továbbképzésre történő felvétel feltétele:**
* állatorvos-doktor mesterképzési szak osztatlan képzésben szerzett oklevél
* legalább hároméves szakmai gyakorlat
1. **A képzési idő:** 4 félév
2. **A szakképzettség megszerzéséhez összegyűjtendő kreditek száma:** 120 kredit
3. **A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben:**

**Elsajátítandó kompetenciák, tudáselemek, megszerezhető ismeretek:**

* a vadegészségügyi szakállatorvosi képzés alatt megszerzett ismeretek birtokában a végzett állatorvosok képesek lesznek a vadtartásban és a vadgazdálkodásban a betegségek kártételének a csökkentésére, megelőzésére
* az elsajátított tudásanyag birtokában képesek lesznek a végzett szakemberek a különböző betegségek diagnosztizálására, szükség esetén prevenciós terv kidolgozására vagy éppen zárttéri vadtartás esetén hatékony gyógykezelésre, szükség esetén mentesítésre
* a korszerű, egészséges táplálkozás részét képező vadhúskezelés, vadhúsalapú élelmiszer előállítás felügyeletét és a minőségbiztosítást is megfelelő szinten végezhetik a végzett szakállatorvosok

**A szakképzettség alkalmazása konkrét környezetben, tevékenységrendszerben:**

A végzett, korszerű tudás birtokában:

a vadászat, vadgazdálkodás állatorvosi feladatainak az ellátása

a szakigazgatás vadegészségügyi ismereteket is igénylő feladatainak ellátása;

a vadhús, mint élelmiszer és alapanyag biztonságos előállítása és forgalmazása terén

 felmerülő ellenőrzési feladatok ellátása.

1. **A szakképzettség szempontjából meghatározó ismeretkörök, és a főbb ismeretkörökhöz rendelt kreditértékek:**

**Szakmai alapismeretek: 41 kredit**

A vadászat és vadgazdálkodás szempontjából lényeges témakörök: vadászat kultúrtörténete, vadászati állattan, vad élőhelye, vadpopulációk dinamikája, vadászattan, könyvtári informatika, fegyver és lőszerismeret, trófeabírálat, vadászati jog és etika, vadgazdálkodás, zárttéri vadtartás és intenzív vadgazdálkodás.

**Differenciált szakmai ismeretek: 70 kredit**

A specializálódó állatorvos munkáját segítő tantárgyak: vadegészségügy, vadhúsminősítés, vadhúskezelés és feldolgozás, zoonózisok a vadgazdálkodásban, vadegészségügyi monitoring és laborvizsgálatok, vadbefogás, igazságügyi szakértés a vadegészségügyben, parazitózisok jelentősége, vadhús okozta ártalmak, apróvadfajok keltetésbiológiája, vadgazdálkodás trópusi területeken, ragadozó madár egészségtan, vadrepatriálás, vadászebismeret, vadpreparátumok készítése, vadhúskereskedelem, vadhúsfeldolgozó látogatás, vadgazdálkodáshoz kötődő gyakorlatok.

1. **A szakdolgozat kredit értéke: 9 kredit**